CELEX: 32015D0990
Language: sk
Date: 2015-06-19 00:00:00
Title: Rozhodnutie Rady (EÚ) 2015/990 z 19. júna 2015, ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externého audítora Deutsche Bundesbank

25.6.2015   
            
            
               SK
            
            
               Úradný vestník Európskej únie
            
            
               L 159/61
            
         ROZHODNUTIE RADY (EÚ) 2015/990
   z 19. júna 2015,
   ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externého audítora Deutsche Bundesbank
   RADA EURÓPSKEJ ÚNIE,
   so zreteľom na Protokol č. 4 o Štatúte Európskeho systému centrálnych bánk a Európskej centrálnej banky pripojený k Zmluve o Európskej únii a k Zmluve o fungovaní Európskej únie, a najmä na jeho článok 27 ods. 1,
   so zreteľom na odporúčanie Európskej centrálnej banky z 27. marca 2015 Rade Európskej únie o externom audítorovi Deutsche Bundesbank (ECB/2015/14) (1),
   keďže:
   
               (1)
            
            
               Účty Európskej centrálnej banky (ECB) a národných centrálnych bánk členských štátov, ktorých menou je euro, majú overiť nezávislí externí audítori odporúčaní Radou guvernérov ECB a schválení Radou Európskej únie.
            
         
               (2)
            
            
               Mandát externého audítora Deutsche Bundesbank sa skončil po vykonaní auditu za rozpočtový rok 2014. Je preto potrebné vymenovať externého audítora od rozpočtového roka 2015.
            
         
               (3)
            
            
               Deutsche Bundesbank si za svojho externého audítora na rozpočtové roky 2015 až 2020 vybrala spoločnosť KPMG AG Wirtschaftsprüfungsgesellschaft.
            
         
               (4)
            
            
               Rada guvernérov ECB odporučila, aby spoločnosť KPMG AG Wirtschaftsprüfungsgesellschaft bola vymenovaná za externého audítora Deutsche Bundesbank na rozpočtové roky 2015 až 2020.
            
         
               (5)
            
            
               Na základe odporúčania Rady guvernérov ECB by sa rozhodnutie Rady 1999/70/ES (2) malo zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   V článku 1 rozhodnutia 1999/70/ES sa odsek 2 nahrádza takto:
   
      „2.   Spoločnosť KPMG AG Wirtschaftsprüfungsgesellschaft sa týmto schvaľuje za externého audítora Deutsche Bundesbank na rozpočtové roky 2015 až 2020.“.
   
   Článok 2
   Toto rozhodnutie nadobúda účinnosť dňom jeho oznámenia.
   Článok 3
   Toto rozhodnutie je určené ECB.
   
      V Luxemburgu 19. júna 2015
      
         
            Za Radu
         
         
            predseda
         
         J. REIRS
      
   
   
      (1)  Ú. v. EÚ C 149, 6.5.2015, s. 1.
   
      (2)  Rozhodnutie Rady 1999/70/ES z 25. januára 1999 o externých audítoroch národných centrálnych bánk (Ú. v. ES L 22, 29.1.1999, s. 69).